CELEX: 32011D0132
Language: ro
Date: 2011-02-28 00:00:00
Title: 2011/132/UE: Decizia Comisiei din 28 februarie 2011 privind contribuția financiară a Uniunii la un program pentru controlul organismelor dăunătoare plantelor și produselor din plante în departamentele franceze de peste mări pentru anul 2011 [notificată cu numărul C(2011) 1100]

1.3.2011   
            
            
               RO
            
            
               Jurnalul Oficial al Uniunii Europene
            
            
               L 56/17
            
         DECIZIA COMISIEI
   din 28 februarie 2011
   privind contribuția financiară a Uniunii la un program pentru controlul organismelor dăunătoare plantelor și produselor din plante în departamentele franceze de peste mări pentru anul 2011
   [notificată cu numărul C(2011) 1100]
   (Numai textul în limba franceză este autentic)
   (2011/132/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 247/2006 al Consiliului din 30 ianuarie 2006 privind măsurile specifice din domeniul agriculturii în favoarea regiunilor ultraperiferice ale Uniunii (1), în special articolul 17 alineatul (3) primul paragraf prima teză,
   întrucât:
   
               (1)
            
            
               Autoritățile franceze au prezentat Comisiei un program pentru anul 2011 care prevede măsuri în domeniul sănătății plantelor în departamentele franceze de peste mări. Programul respectiv specifică obiectivele care trebuie atinse, rezultatele așteptate, măsurile care trebuie puse în practică, durata și costurile acestora în vederea unei posibile contribuții financiare din partea Uniunii. Măsurile prevăzute în cadrul programului respectiv îndeplinesc cerințele Deciziei 2007/609/CE a Comisiei din 10 septembrie 2007 privind definirea măsurilor eligibile pentru finanțare comunitară în cadrul programelor pentru controlul asupra organismelor dăunătoare plantelor și produselor din plante în departamentele franceze de peste mări, în Azore și în Madeira (2).
            
         
               (2)
            
            
               Prin urmare, Comisia consideră că programul îndeplinește cerințele de la articolul 17 alineatul (1) din Regulamentul (CE) nr. 247/2006.
            
         
               (3)
            
            
               În conformitate cu articolul 17 alineatul (3) din Regulamentul (CE) nr. 247/2006, ar trebui fixat un nivel maxim al contribuției financiare a Uniunii, iar plata ar trebui efectuată pe baza documentației furnizate de Franța.
            
         
               (4)
            
            
               În conformitate cu articolul 3 alineatul (2) litera (a) din Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune (3), contribuțiile financiare ale Uniunii la măsurile fitosanitare se finanțează din Fondul European de Garantare Agricolă. În scopul controlului financiar al respectivelor măsuri, se aplică articolele 9, 36 și 37 din regulamentul respectiv.
            
         
               (5)
            
            
               În conformitate cu articolul 75 din Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (4) și cu articolul 90 alineatul (1) din Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene (5), angajarea cheltuielilor din bugetul Uniunii este precedată de o decizie de finanțare care prezintă elementele esențiale ale acțiunii care implică cheltuielile și care este adoptată de instituția competentă sau de autoritățile împuternicite.
            
         
               (6)
            
            
               Programul prezentat de autoritățile franceze și măsurile prevăzute se referă la anul 2011. Prin urmare, prezenta decizie se aplică de la începutul anului calendaristic respectiv, permițând finanțarea și executarea adecvată a acestor măsuri.
            
         
               (7)
            
            
               Prezenta decizie constituie o decizie de finanțare privind cheltuielile prevăzute în cererea de cofinanțare, astfel cum au fost stabilite în cadrul programului prezentat de Franța.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului fitosanitar permanent,
            
         ADOPTĂ PREZENTA DECIZIE:
   Articolul 1
   În conformitate cu partea A din anexă, se aprobă o contribuție financiară a Uniunii către Franța pentru programul oficial privind controlul organismelor dăunătoare plantelor și produselor din plante în departamentele franceze de peste mări pentru anul 2011.
   În conformitate cu partea B din anexă, contribuția se limitează la maximum 60 % din totalul cheltuielilor eligibile, ridicându-se la maximum 165 000 EUR (fără TVA).
   Articolul 2
   (1)   În termen de 60 de zile de la primirea solicitării de plată din partea Franței, se plătește un avans de 100 000 EUR.
   (2)   Restul contribuției financiare a Uniunii se plătește în funcție de prezentarea către Comisie a unui raport final asupra punerii în aplicare a programului, în format electronic, cel târziu până la 15 martie 2012.
   Raportul respectiv conține cel puțin următoarele informații:
   
               (a)
            
            
               o evaluare tehnică concisă a întregului program, cuprinzând gradul de realizare a obiectivelor materiale și calitative și progresele înregistrate, precum și o evaluare a impactului fitosanitar și economic imediat; și
            
         
               (b)
            
            
               o fișă financiară indicând cheltuielile efective defalcate în funcție de măsuri și de subprograme.
            
         (3)   În ceea ce privește defalcarea indicativă a bugetului stabilită în partea B din anexă, Franța poate ajusta finanțarea între diferitele măsuri din cadrul aceluiași subprogram până la o limită de 15 % din contribuția financiară a Uniunii la acest subprogram, cu condiția de a nu depăși suma totală a costurilor eligibile prevăzute în program și de a nu compromite prin aceasta principalele obiective ale programului.
   Franța informează Comisia cu privire la orice modificări aduse.
   Articolul 3
   Prezenta decizie se aplică de la 1 ianuarie 2011.
   Articolul 4
   Prezenta decizie se adresează Republicii Franceze.
   
      Adoptată la Bruxelles, 28 februarie 2011.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 42, 14.2.2006, p. 1.
   
      (2)  JO L 242, 15.9.2007, p. 20.
   
      (3)  JO L 209, 11.8.2005, p. 1.
   
      (4)  JO L 248, 16.9.2002, p. 1.
   
      (5)  JO L 357, 31.12.2002, p. 1.
   
      ANEXĂ
      
         PROGRAMUL ȘI DEFALCAREA INDICATIVĂ A BUGETULUI PENTRU 2011
      
      PARTEA A
      
         Programul
      
      Programul este compus din trei subprograme:
      
                  (1)
               
               
                  subprogramul interdepartamente de peste mări:
                  (a)   Măsura 1.1: elaborarea unor metode de detectare a organismelor dăunătoare pe baza reacției în lanț a polimerazei (PCR) cantitative;
                  (b)   Măsura 1.2: cercetare și anchetă fitosanitară asupra producției de citrice;
               
            
                  (2)
               
               
                  subprogramul pentru departamentul Martinica:
                  Măsura 2: anchete fitosanitare și formarea agricultorilor de pepiniere (producția de flori);
               
            
                  (3)
               
               
                  subprogramul pentru departamentul Guadelupa:
                  (a)   Măsura 3.1: gestionarea unei rețele de supraveghere pentru muștele de fructe;
                  (b)   Măsura 3.2: gestionarea riscului introducerii de organisme dăunătoare ca urmare a activităților turistice.
               
            PARTEA B
      
         Defalcarea indicativă a bugetului, cu precizarea diferitelor rezultate preconizate
      
      
                  (în EUR)
               
            
                  Subprograme
               
               
                  Rezultate
                  (S: furnizare de servicii, R: lucrări de cercetare sau studii)
               
               
                  Cheltuieli eligibile
               
               
                  Contribuția financiară națională
               
               
                  Contribuția financiară maximă a Uniunii
               
            
                  
                     Subprogramul interdepartamente de peste mări
                  
               
            
                  Măsura 1.1
               
               
                  PCR (R) cantitativă
               
               
                  120 000
               
               
                  48 000
               
               
                  72 000
               
            
                  Măsura 1.2
               
               
                  Cercetare asupra bolilor citricelor (R) și anchetă cu privire la starea fitosanitară a producției de citrice (S)
               
               
                  35 000
               
               
                  14 000
               
               
                  21 000
               
            
                  Subtotal
               
               
                  155 000
               
               
                  62 000
               
               
                  93 000
               
            
                  
                     Martinica
                  
               
            
                  Măsura 2
               
               
                  Anchete fitosanitare și formarea agricultorilor de pepiniere (S)
               
               
                  93 300
               
               
                  37 320
               
               
                  55 980
               
            
                  Subtotal
               
               
                  93 300
               
               
                  37 320
               
               
                  55 980
               
            
                  
                     Guadelupa
                  
               
            
                  Măsura 3.1
               
               
                  Gestionarea unei rețele de supraveghere pentru muștele de fructe (S)
               
               
                  14 200
               
               
                  5 680
               
               
                  8 520
               
            
                  Măsura 3.2
               
               
                  Activități de informare a publicului în legătură cu riscurile de introducere a organismelor dăunătoare (S)
               
               
                  12 500
               
               
                  5 000
               
               
                  7 500
               
            
                  Subtotal
               
               
                  26 700
               
               
                  10 680
               
               
                  16 020
               
            
                  Total
               
               
                  275 000
               
               
                  110 000
               
               
                  165 000